SEPERTI DISAMPAIKAN AS DELIVERED MUKADIMAH YANG BERHORMAT MENTERI PEMBANGUNAN PERBAHASAN RANG UNDANG-UNDANG (2024) PERBEKALAN, 2024/2025, MESYUARAT PERTAMA DARI MUSIM PERMESYUARATAN KE-20 MAJLIS MESYUARAT NEGARA, TAHUN 1445 HIJRAH / 2024 MASIHI DEWAN PERSIDANGAN BANGUNAN DEWAN MAJLIS 5 RAMADHAN 1445 H / 16 MAC 2024 M 1
SEPERTI DISAMPAIKAN AS DELIVERED Bismillahirrahmannirahim. Assalamualaikum Warahmatullahi Wabarakatuh dan Salam Sejahtera. Alhamdulillahi Rabbil Alamaeen Wassalaatu Wassalamua Ala Asyrafil Mursaleen Sayyidina Muhammad Waalaa Aalihee Wasahhbihee Ajmaeen. Yang Berhormat Pehin Pengerusi dan Ahli-Ahli Yang Berhormat, Alhamdulillah, kaola dengan penuh hormat dan takzim sukacita menyembahkan setinggi-tinggi menjunjung kasih kehadapan Majlis Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzaddin Waddaulah ibni Al-Marhum Sultan Haji Omar 'Ali Saifuddien Sa'adul Khairi Waddien, Sultan dan Yang Di-Pertuan Negara Brunei Darussalam dalam memperuntukkan Anggaran Perbelanjaan Kementerian Pembangunan bagi tahun kewangan 2024/2025 berjumlah B$345,953,286 seperti berikut: 1) B$119,666,190 untuk gaji kakitangan; 2) B$102,466,740 untuk perbelanjaan berulang-ulang; dan 3) B$123,820,356 bagi projek-projek dibawah Rancangan Kemajuan Negara Ke-12 (RKN Ke-12) bagi Tahun Kewangan 2024/2025. FOKUS KEMENTERIAN PEMBANGUNAN 2024/2025 Pada musim permesyuaratan Majlis Mesyuarat Negara tahun lepas, kaola telahpun mengongsikan mengenai dengan keutamaan-keutamaan Kementerian, sama juga dengan keutamaan pada tahun ini, termasuklah pengenalan beberapa pendekatan baru dengan menekankan kepada good governance (tadbir urus yang baik) dan compliance (pematuhan) 2
SEPERTI DISAMPAIKAN AS DELIVERED dalam pengurusan aset dan projek, serta dalam pemberian perkhidmatan kepada orang ramai. Usaha-usaha ini akan terus diberikan keutamaan selaras dalam mendokong tema Belanjawan Tahun Kewangan 2024/2025 iaitu Bersatu Membina Masa Depan Yang Lebih Makmur. Secara ringkas, kaola ingin mengongsikan pencapaian Kementerian Pembangunan di bawah Pengurusan Pentadbiran dan Kewangan pada Tahun Kewangan 2023/2024 sehingga bulan Disember 2023 seperti berikut: 1) Kementerian Pembangunan telah dapat meningkatkan kutipan hasil bagi suku tahun ketiga Tahun Kewangan 2023/2024 sebanyak B$54,199,357.59 ini adalah satu peningkatan jika dibandingkan dengan kutipan hasil pada suku tahun ketiga sebelumnya iaitu sebanyak B$54,077,394.06 (iaitu kenaikan sebanyak B$121,963.53). 2) Melalui Debt Recovery Unit di bawah Jabatan Kemajuan Perumahan yang ditubuhkan pada bulan Julai 2022 dan Jawatankuasa Khas bagi Menangani Masalah Tunggakan dan Kutipan Hasil di bawah Jabatan Tanah yang ditubuhkan pada bulan Oktober 2023, antara tindakan yang dibuat adalah: i) Pertama, menyediakan Pembayaran secara online melalui One Common Billing System bagi Jabatan Perumahan dan e-payment gateway bagi Jabatan Tanah. Kementerian Pembangunan dan Jabatan Tanah pada masa ini dalam proses melaksanakan projek 1MOD-Integrated MOD Platform and Land System bagi tujuan menyatukan semua 3
SEPERTI DISAMPAIKAN AS DELIVERED perkhidmatan-perkhidmatan Kementerian Pembangunan di bawah satu sistem bagi memudahkan pengurusan dan pembayaran kutipan hasil; ii) Kedua, membolehkan penerimaan pembayaran melalui pengeluaran Skim Persaraan Kebangsaan dan juga bayaran melalui institusi perbankan melalui pinjaman peribadi. iii) Ketiga, membolehkan pembayaran cukai tanah dan bayaran perumahan dapat diterima disetiap kaunter-kaunter Jabatan Tanah dan Jabatan Perumahan di setiap daerah tanpa mengira lokasi alamat rumah atau tanah tersebut. 3) Disamping itu, satu Jawatankuasa Kerja elah dibentuk yang bertujuan untuk memantau dan mengurangkan tunggakan mengikut undang-undang. Antara pencapaian yang diperolehi dari Tahun Kewangan 2021/2022 sehingga suku pertama Tahun Kewangan 2023/2024 adalah penyelesaian tunggakan royalty berjumlah B$53,877.97 di Jabatan Tanah daripada syarikat-syarikat perlombongan yang melombong pasir dan batu kelikir serta penyelesaian tunggakan air berjumlah B$16,757,718.85 di Jabatan Perkhidmatan Air daripada Jabatan Kerajaan sehingga penghujung tahun 2023. Yang Berhormat Pehin Pengerusi dan Ahli-Ahli Yang Berhormat, Izinkan kaola untuk mengongsikan beberapa komitmen keutamaan Kementerian Pembangunan yang sedang dan akan dilaksanakan. 4
SEPERTI DISAMPAIKAN AS DELIVERED PERKARA PERTAMA: PERUMAHAN NEGARA YANG MAMPAN Sehingga kini, perangkaan pemilikan rumah Negara Brunei Darussalam ialah sebanyak 67.1%. Dalam usaha untuk terus menyediakan rumah-rumah di dalam Skim Perumahan Negara di bawah Jabatan Kemajuan Perumahan, projek- projek baru bagi penyediaan pasarana terus diusahkana di tahun kewangan 2024/2025 ini. Disamping usaha penyediaan perumahan, sebanyak 2,674 penggeranan tanah TOL juga telah dianugerahkan kepada pemilik-pemilik Tanah TOL yang memenuhi syarat-syarat kelayakan. Melalui Rancangan Kemajuan Negara ke-11 (RKN Ke-11), 2 projek sedang dijalankan, iaitu: 1) Projek Perumahan Negara Kampung Lugu Fasa 2, dengan pembinaan 1000-unit rumah teres yang dijangka akan siap pada penghujung bulan Mac ini; dan 2) Projek Perumahan Negara Kampung Tanah Jambu Fasa 7, iaitu pembinaan sebanyak 950-unit rumah teres yang telah bermula pada bulan Januari 2023 dan dijangka siap pada bulan Januari 2025. 5
SEPERTI DISAMPAIKAN AS DELIVERED Yang Berhormat Pehin Pengerusi dan Ahli-Ahli Yang Berhormat, Bagi perancangan di bawah Rancangan Kemajuan Negara Ke-12 (RKN Ke-12), Jabatan Kemajuan Perumahan sedang membuat perancangan projek-projek Kemajuan perumahan dengan peruntukkan B$41,555,200 bagi Tahun Kewangan 2024/2025. Ini adalah dari harga Rancangan RKN Ke-12 berjumlah B$276,950,443. Antara kerja-kerja permulaan yang akan dilaksanakan dengan peruntukan ini adalah: 1) Kerja-kerja Site Investigation di kawasan Kampung Salambigar, Kampung Tanah Jambu, Kampung Katok, Kampung Lumut dan Kampung Rataie; 2) Kerja-kerja Tanah (Earthworks) di kawasan Kampung Katok dan Kampung Rataie; dan 3) Pembinaan perumahan di Kawasan-Kawasan Rancangan Perumahan Negara Kampung Lugu (Fasa 2B), Rancangan Perumahan Negara Kampung Lumut (Fasa 7), Rancangan Perumahan Negara Kampung Rimba (Fasa 6) dan Rancangan Perumahan Negara Kampung Salambigar. Projek-projek ini dijangka akan menyediakan lebih 1600 buah rumah yang baru, InsyaAllah. 6
SEPERTI DISAMPAIKAN AS DELIVERED PERKARA KEDUA: PERKHIDMATAN AIR Dengan peruntukan pada Tahun Kewangan 2023/2024, Kementerian Pembangunan melalui Jabatan Perkhidmatan Air telah melaksanakan beberapa projek penambahbaikan sistem bekalan air yang berterusan dan kualiti air yang menepati piawaian. Antara kerja-kerja yang telah di laksanakan termasuk pembaikan di loji- loji air Bukit Barun, Layong dan Seria; penggantian pam-pam air dan paip-paip lama yang bocor; dan pembersihan lebih kurang 40 tangki tangki air secara berkala. Alhamdulillah, kerja-kerja ini telah dapat mengurangkan kekerapan gangguan bekalan air. Kerja-kerja penambahbaikan ini akan terus diusahakan. Dalam memberikan perkhidmatan kemudahan bekalan air, penduduk- penduduk di kawasan-kawasan pendalaman juga diberikan keutamaan. Pada tahun 2023/2024, Alhamdulillah, Jabatan Kerja Raya telah dapat menyediakan sistem bekalan air melalui paip kepada kawasan pendalaman di Ulu Belait iaitu Kampung Sukang dan Kampung Melilas dengan siapnya projek pemasangan paip air dari jalan Labi hingga ke Kampung Sukang. Untuk makluman Yang Berhormat Pehin Pengerusi dan Ahli-Ahli Yang Berhormat, sebelum ini, penduduk Kampung tersebut mendapatkan bekalan air bersih dari turunan hujan dan sungai yang dibersihkan menggunakan sistem 'slow sand filtration'. 7
SEPERTI DISAMPAIKAN AS DELIVERED Alhamdulillah pada bulan Januari 2024 ini, Rumah Panjang Kampung Melilas telah mulai menerima air melalui saluran paip air ke Rumah Panjang berkenaan. Bagi meningkatkan kapasiti pengurusan penyediaan air dan objektif khusus untuk meningkatkan 'water security', sejumlah B$43,133,263 diperuntukkan bagi perbelanjaan-perbelanjaan tahun 2024/2025 yang merangkumi kerja-kerja penambahbaikan rangkaian sistem saluran air, pemeliharaan tangki-tangki air, dan menaiktaraf loji-loji rawatan air di semua daerah. Antaranya ialah: 1) Meningkatkan kapasiti pengeluaran air bersih bagi Daerah Brunei Muara melalui projek Pembinaan Loji Rawatan Peringkat 8 di Bukit Barun, Tutong yang masa ini dalam pembinaan. Loji ini di rekabentuk untuk dapat mengeluarkan lebih kurang 120 juta liter air bersih sehari dan InsyaAllah, apabila projek ini siap nanti, ianya akan dapat terus memenuhi keperluan bekalan air hingga ke tahun 2035. 2) Manakala bagi Daerah Belait, projek meningkatkan kapasiti pengeluaran air dari Loji Rawatan Air Agis-Agis di Sungai Liang akan menambah kapasiti lebih kurang 36 juta liter sehari apabila siap nanti pada tahun 2026. 3) Bagi Daerah Temburong, projek pembesaran Loji Rawatan Air Batang Duri dirancang untuk menambah kapasiti sebanyak 20 juta liter air bersih sehari, iaitu peningkatan 100% dari kapasiti yang ada pada masa ini. 8
SEPERTI DISAMPAIKAN AS DELIVERED 4) Pada masa ini, di bawah RKN Ke-11, terdapat dua projek yang sedang dalam perlaksanaan iaitu Pembinaan Tangki Lakiun dan Pembinaan Tangki Batang Duri. Kedua-dua projek ini dijangka akan siap pada penghujung tahun ini dan InsyaAllah, ini adalah di antara perancangan dan usaha untuk mengurangkan isu kekurangan bekalan air yang dialami di Daerah tersebut. PERKARA KETIGA: MITIGASI BANJIR Dalam usaha menangani masalah banjir, beberapa projek saliran telah diusahakan sepanjang tempoh RKN Ke-11. Natijahnya saiz kawasan mudah banjir dapat dikurangkan dari 332-kilometer persegi kepada 288- kilometer persegi iaitu pengurangan sebanyak 44-kilometer persegi. Sementara itu, sepanjang 57-kilometer dari 130-kilometer persisiran pantai telah dapat ditangani dari hakisan laut. Antara projek-projek pengawalan banjir yang telah siap dibuat pada tahun 2023/2024 antaranya ialah: 1) Pembinaan Kolam Penahan Banjir dan takungan air di Sungai Tutong. 2) Kerja-Kerja menggorek Sungai Tutong dari Kampung Penapar. 3) Projek pencegahan banjir di Hulu dan Hilir Sungai Tutong. 4) Menaiktaraf sistem saliran Kampung Sungai Akar. 5) Kerja-kerja menggorek dan melebarkan Sungai Brunei, Sungai Kedayan dan Sungai Damuan. 9
SEPERTI DISAMPAIKAN AS DELIVERED 6) Membina longkang baru berukuran 3 meter lebar di Kampung Tanah Jambu. 7) Menaiktaraf sistem saliran di Kampung Kiarong ; dan 8) Menaiktaraf Kerja Servis Infrastruktur di Kawasan Bandaran Kuala Belait-Seria (Upgrading of Integrated Services Infrastructure Works at Kuala Belait - Seria Municipal Area). Pada tahun lalu, beberapa kawasan di Daerah Belait termasuk di Pekan Kuala Belait telah beberapa kali mengalami banjir. Jabatan Kerja Raya telah mengenalpasti punca kejadian banjir tersebut dan InsyaAllah, akan melaksanakan beberapa projek untuk mengurangkan kekerapan kejadian banjir dibawah RKN Ke-12, antaranya: 1) Penambahbaikan Saliran Belait Fasa 1 (Drainage Improvement at Belait Phase 1) yang bertujuan untuk menaiktaraf sistem saliran, mengurangkan kejadian banjir dengan pembinaan longkang konkrit dan pembinaan stesen-stesen pam. Antaranya adalah di Pekan Kuala Belait, Kampung Pandan, Mukim Seria, Kampung Lumut Tersusun, Kampung Lalit dan Sungai Liang. 2) Membina Stesen Pam di F17 Seria bagi kawasan sering kebanjiran di Kawasan Jalan Tengah, Pekan Seria dan kawasan perumahan Syarikat Minyak Brunei Shell, kawasan Lorong 7, kawasan Lorong 8 dan Tuker Lines. 3) Membina stesen pam di saluran keluar (outfalls) bagi kawasan yang sering dilanda banjir di Jalan Maulana, Kuala Belait. 10
SEPERTI DISAMPAIKAN AS DELIVERED 4) Membina longkang utama menuju stesen saliran Kampung Sungai Bera untuk mengurangkan kejadian banjir di Pekan Seria. PERKARA KEEMPAT: PRASARANA JALAN RAYA Pada Tahun Kewangan 2023/2024, Jabatan Kerja Raya telah melaksanakan beberapa projek penambahbaikan untuk meningkatkan lagi kualiti prasarana jalanraya dan lebuhraya di negara ini seperti berikut: 1) Melaksanakan pemeliharaan jalan secara berintegrasi (integrated maintenance contract) bagi lebuhraya seperti Lebuhraya Sultan Haji Hassanal Bolkiah, Lebuhraya Pengiran Muda Al-Muhtadee Billah, Lebuhraya Muara-Belait, Lebuhraya Tungku-Rimba dan Lebuhraya Tungku-Jerudong. 2) Kerja-kerja pemeliharaan jalan raya termasuk di kawasan Jalan Kuala Balai, Mukim Liang, Mukim Bukit Sawat, Mukim Sukang, Jalan Rasau-Sungai Teraban, sepanjang Jalan Kuala Tutong, Kampung Panchong dan Kuala Ungar; dan 3) Projek Pembaikan Jalan Tutong dari Jerudong ke Kampung Penanjong Fasa 2. InsyaAllah, penambahbaikan akan diteruskan lagi dibawah RKN Ke-12 untuk menaiktaraf jalan-jalan yang masih belum dilaksanakan. Beberapa projek lanjutan daripada RKN Ke-11 seperti berikut untuk disasarkan untuk disiapkan dalam tahun ini iaitu tahun kewangan 2024/2025: 11
SEPERTI DISAMPAIKAN AS DELIVERED 1) Penyediaan jejambat ("flyover") di persimpangan-persimpangan utama di bawah program pembinaan Jalan Penghubung Tanah Jambu iaitu di persimpangan Jalan Utama Menteri (Perumahan Negara Mengkubau) dan di persimpangan Jalan Muara, yang dijangka untuk siap sepenuhnya pada penghujung tahun 2024 ini. 2) Projek pembinaan jejambat di persimpangan Lebuhraya Muara- Tutong (Tanjung Kajar) dan Jalan Utama Tanah Jambu yang dijangka akan siap pada penghujung tahun 2024 ini juga. 3) Kerja-kerja pemasangan sistem lampu isyarat di pusing keliling Sungai Akar yang sedang dilaksanakan pada masa ini, yang dijangka akan mula beroperasi pada bulan April 2024. Disamping itu, sepertimana yang disampaikan oleh Yang Berhormat Menteri Hal Ehwal Dalam Negeri, Jabatan Kerja Raya bersama dengan Jabatan-Jabatan Daerah dibawah Kementerian Hal Ehwal Dalam Negeri telah menguruskan projek kerja-kerja menaik paras jalan raya di kawasan yang sering dilanda banjir di Daerah Tutong, Dearah Belait dan Daerah Temburong yang mana telah siap perlaksanaannya di Daerah Belait dan Daerah Temburong, dan masih terdapat kerja-kerja susulan di Daerah Tutong. Pada masa ini, sepanjang 12.4-kilometer daripada 22.3-kilometer keseluruhan jalan raya yang dirancang melalui projek ini siap dilaksanakan. 12
SEPERTI DISAMPAIKAN AS DELIVERED PERKARA KELIMA: ALAM SEKITAR Sisa Buangan setiap hari di Negara ini adalah di antara 500 ke 600 Ton sehari. Data yang di rekodkan menunjukkan sisa buangan bagi seorang ialah 1.21 kilogram sehari. Sejak berpuluhan tahun sisa buangan ini dilupuskan didalam tanah iaitu "Landfill" yang pada masa ini terletak di Sungai Paku Daerah Tutong. Tanah Landfill ini berkeluasan 104 hektar dan disasarkan hanya dapat menanggung sisa buangan sehingga tahun 2030. Makanya satu kawasan dengan keluasan 100 hektar lagi perlu disediakan bagi menyediakan pasarana Landfill yang baru. Sebagai satu usaha alternatif, Kementerian Pembangunan mengambil tekad untuk menghentikan pengunaan Landfill ini dan sedang mengikhtiarkan bagi pembinaan pasarana Incinerator System Waste- To-Energy bagi pelupusan sisa buangan. Untuk tujuan ini, Expression of Interest telah dikeluarkan pada tahun 2021 bagi pembinaan loji waste incinerator. Jabatan Alam Sekitar, Taman dan Rekreasi telah melantik konsultan bagi menggubal dokumen 'Request for Proposal' yang akan dikeluarkan bagi pelabur-pelabur yang berminat dan layak untuk ikut serta. InsyaAllah, penyediaan dokumen Request for Proposal bagi merekabentuk, membina, memiliki, mengendalikan dan memindahkan (Design, Build, Own, Operate and Transfer - DBOOT) loji yang berkonsepkan teknologi Waste-To-Energy (WtE) dijangka akan siap dan dibukakan pada suku akhir tahun ini. Jika terdapat pelabur yang berjaya nanti, InsyaAllah, loji WtE ini disasarkan untuk dapat memulakan operasi pada tahun 2029. 13
SEPERTI DISAMPAIKAN AS DELIVERED Kos bagi pembangunan loji WtE setentunya dijangka dalam jumlah yang amat tinggi. Oleh itu, pihak Kementerian Pembangunan berkerjasama dengan agensi kerajaan lain terutama sekali dari Kementerian Kewangan dan Ekonomi dan Jabatan Tenaga, Jabatan Perdana Menteri untuk merangka kaedah model perniagaan yang sesuai dengan objektif kos efektif dan mampan sesuai dengan keperluan negara. Yang Berhormat Pehin Pengerusi dan Ahli-Ahli Yang Berhormat, Bagi perbelanjaan tahun kewangan 2023/2024, antara tindakan pengurusan alam sekitar, taman dan rekreasi adalah seperti berikut: Perlaksanaan Projek Pembersihan Sungai Brunei yang bermula sejak 16 April 2023 selama tiga tahun dengan penyediaan peralatan seperti: i) Workboat sebanyak 4 buah; ii) Scavenger boat sebanyak 4 buah; iii) Small Trash Skimmer sebanyak 1 buah; iv) Large Trash Skimmer sebanyak 2 buah; dan v) Waste Barge with Conveyer Belt sebanyak 1 buah. Sehingga bulan Disember 2023, jumlah sisa yang telah dikutip dari sungai Brunei ialah sebanyak 22,849.45 tan metrik. 14
SEPERTI DISAMPAIKAN AS DELIVERED Yang Berhormat Pehin Pengurusi dan Ahli-Ahli Yang Berhormat, Dalam kesempatan ini dan sebelum menutup mukadimah ini, kaola ingin merujuk kepada soalan yang telah diutarakan oleh Yang Berhormat Pehin Orang Kaya Laila Setia Dato Seri Setia Awang Haji Abdul Rahman bin Haji Ibrahim kepada Yang Berhormat Menteri Hal Ehwal Dalam Negeri pada hari Sabtu, 2 Mac 2024 mengenai kesiapan pelan induk penggunaan tanah Daerah Temburong. Pada menjawab soalan ini, mengenai Pelan Pembangunan Daerah Temburong 2005 - 2025, pelan ini telah siap disediakan untuk menggalakkan sebarang pembangunan di Daerah Temburong dengan terbinanya Jambatan Sultan Haji Omar Ali Saifuddien. Pelan ini diselaraskan oleh Jabatan Perancang Bandar dan Desa dan mengandungi polisi perancangan guna tanah strategik serta strategi kemajuan dalam menghala tuju kemajuan di Daerah Temburong bagi tempoh 2005 - 2025. Visi Utama adalah untuk menjadikan Daerah Temburong sebagai daerah yang dapat membukakan peluang kemajuan melalui khazanah daerah semulajadi (A district of Natural Opportunities). Dalam mendokong visi tersebut, strategi utama perancangan guna tanah adalah untuk menjana pembangunan yang seimbang yang dapat membukakan peluang pekerjaan dan perkembangan ekonomi yang dikenalpasti. Disamping itu, rancangan ini turut bertujuan untuk meningkatkan tahap integrasi fizikal dan ekonomi yang tinggi sama dengan daerah-daerah yang lain, serta dalam waktu yang sama 15
SEPERTI DISAMPAIKAN AS DELIVERED megekalkan nilai nilai identiti daerah sebagai "The Green Jewel of Brunei". Ke arah ini, sebanyak 33 projek utama telah dirancangkan bagi Daerah Temburong, yang merangkumi sektor perumahan, perusahaan, pertanian, perikanan, rekreasi, pelancongan, pengangkutan, infrastruktur dan utiliti, kemudahan masyarakat dan sebagainya. Dari 33 projek tersebut, sebanyak 7 projek telah siap dilaksanakan oleh anataranya ialah: (1) (2) (3) (4) (5) (6) Membesarkan Kawasan Perlindungan Hutan di bawah Jabatan Pembinaan Jambatan Sultan Haji Omar Ali Saifudien Pembinaan Bangar Waterfront. Perumahan Negara Kampung Rataie. Kemudahan Rekreasi Air di Ulu Temburong. Tapak Perikanan di Kampung Rataie. (7) Perhutanan seperti Bukit Patoi; dan Pembinaan Jambatan di Kawasan Kampung Ujong Jalan. Disamping itu, 7 projek sedang dalam pelaksanaan: (1) Menaiktaraf Jalan Raya Ke Batang Duri. (2) Sumber Tenaga Boleh Diperbaharui (Renewable Energy Sources). (3) Universiti Islam Sultan Sharif Ali. (4) Pusat Aktiviti Keugamaan (Religious Activities Centre) di Kampung Senukoh. (5) Kemudahan Tempat Tinggal dan Fasiliti di Batang Duri (6) Pembinaan Jeti Batang Duri; dan (7) Perancangan Kem dibawah Kementerian Pertahanan. Manakala, 19 projek lain masih dalam perancangan dalam pelaksanaan dalam pelbagai bidang yang menjurus kepada hasrat Pelan Pembangunan Daerah Temburong. Kementerian Pembangunan akan 16
SEPERTI DISAMPAIKAN AS DELIVERED terus berkolaborasi dengan serta agensi-agensi yang lainya serta penduduk di daerah Temburong secara amnya dalam sama-sama memastikan kemajuan di Daerah Temburong akan dapat diselaras dan dilaksanakan secara lebih strategik dan teratur demi membangun Daerah Temburong selaras dengan Daerah-Daerah lain. Sekian sahaja yang dapat kaola kongsikan di Dewan yang mulia ini. Kementerian Pembangunan berharap sokongan padu daripada Ahli-Ahli Yang Berhormat sendiri, yang setentunya berperanan bukan sahaja dalam menyuarakan isu-isu yang dihadapi oleh orang ramai, akan tetapi yang cukup penting adalah untuk mendorong bersama setiap lapisan masyarakat untuk selaras dalam pemahaman dan aspirasi untuk menyelesaikan masalah-masalah terutama sekali yang melibatkan utiliti dan perkhidmatan yang disediakan oleh Kementerian Pembangunan dan khususnya untuk sama-sama mendokong dan merealisasikan hasrat Wawasan Negara. Sebelum mengakhiri, kaola juga ingin serta dengan rakan sejawat memohon kesempatan ini untuk merakamkan setinggi-tinggi penghargaan kepada Yang Dimuliakan Pehin Orang Kaya Pekerma Jaya Dato Paduka Awang Haji Judin bin Haji Asar atas jasa dan khidmat beliau semasa memegang jawatan sebagai Jurutulis Majlis Mesyuarat Di-Raja, Setiausaha Majlis Mesyuarat Menteri-Menteri Kabinet dan Jurutulis Majlis Mesyuarat Negara. Dalam masa yang sama kaola juga ingin merakamkan ucapan tahniah kepada Yang Mulia Dr. Dayang Hajah Huraini binti Pehin Orang Kaya Setia Jaya Dato Paduka Awang Haji Hurairah atas pelantikannya sebagai Jurutulis Majlis Mesyuarat Di-Raja, Setiausaha Majlis Mesyuarat Menteri-Menteri Kabinet dan Jurutulis Majlis Mesyuarat Negara. 17
SEPERTI DISAMPAIKAN AS DELIVERED Sekian Yang Berhormat Pehin Pengurusi dan ucapan terima kasih. Sekian, Wabillahitaufik Walhidayah, Wassalamualaikum Warahmatullahi Wabarakatuh. 18